Kongeflagg

**Kongeflagg** er en betegnelse på det flagg som føres av regjerende monark. Flagg for øvrige medlemmer av kongelige familier kommer i noen tilfeller også inn under betegnelsen. Tilsvarende fører statsoverhoder i republikker presidentflagg.

Kongeflagg skiller seg som regel fra vedkommende lands nasjonalflagg. I noen monarkier er kongeflagget et våpenbanner med kongens våpen i flaggversjon, slik tilfellet er i Norge eller i Storbritannia. I andre land, som i Sverige og Danmark, dannes kongeflagget ved å innføre landets store riksvåpen i en *spuns* i orlogsflagget.

## Norges kongeflagg

 

Norges kongeflagg fra 1844 til 1905 var også utformet etter dette mønsteret. I orlogsflagget med unionsmerke og splitt og tunge var kongens personlige våpen satt inn midt i korset. Kongevåpenet var identisk med unionsvåpenet, en sammenstilling i ett skjold av Sveriges og Norges våpen med kongefamiliens våpen i et hjerteskjold. Over skjoldet sto to kroner for å markere at kongen regjerte over to separate kongeriker, og det hele var omgitt av en våpenkappe med kongekrone over. Unionskongene etter 1844 brukte det norske kongeflagget under opphold i Norge, og et svensk kongeflagg av samme modell i Sverige.

At Sveriges våpen alltid opptok hedersplassen i unionsvåpenet, må etterhvert ha vakt misnøye i Norge. Det fremgår av et militært flaggreglement fra 1901, hvor det norske kongeflagget er avbildet med unionsvåpenet speilvendt, med Norges løve i heraldisk høyre felt, foran det sammensatte svenske våpenet. Den samme «norske» versjonen av kongeflagget er gjengitt i førsteutgaven av *Salmonsens konversationsleksikon*. Det finnes ikke opplysninger om at noen slik endring ble godkjent av kongen, eller at noe kongeflagg med «norsk» unionsvåpen ble fremstilt eller brukt. Det var antagelig en demonstrasjon gjennomført av unionsfiendtlige elementer i den norske forsvarsledelsen.

Det siste unionskongeflagget vaiet over Slottet i Kristiania og ble høsten 1905 etter ønske fra kong Oscar II, sendt til Stockholm, hvor det oppbevares i Bernadotte-samlingen. Dette kan kanskje kalles for et ledd i «booppgjøret etter unionsoppløsningen».

Etter denne unionsoppløsningen brøt Norge med flaggtradisjonen fra unionstiden. Norge innførte et helt nytt kongeflagg i form av et våpenbanner, med riksvåpenets og kongevåpenets løve i gul farge på rød flaggduk. Det nye kongeflagget ble innført ved regjeringsbeslutning 15. november 1905. Dermed kunne  marinefartøyet Heimdal føre dette kongeflagget da kong Haakon VII ankom til Kristiania 25. november. Løven i kongeflagget fikk sin nåværende utforming i desember 1905, etter tegning av maleren Eilif Peterssen. Kongehuset har fastholdt våpen og flagg med 1905-løven, også etter at staten i 1937 forandret utformingen av riksvåpenet. Ved Kongelig resolusjon av 26. desember 1924 fikk kronprinsen et flagg med samme innhold som kongeflagget, men med splitt.

## Galleri over kongeflagg

Royal Standard of Bahrain.svg|Bahrain
Royal Standard of King Philippe of Belgium.svg|Belgia
Royal Standard of Brunei.svg|Brunei
Royal Standard of Canada.svg|Canada
Royal Standard of the Prince of Wales (in Canada).svg|Canada (Kronprins)
Royal Standard of Denmark.svg|Danmark
Standard of the Crown Prince of Denmark.svg|Danmark (Kronprins)
Flag of the Japanese Emperor.svg|Japan (Keiser)
Japan Koutaisi(son) Flag.svg|Japan (Kronprins)
Royal standard of Jordan.svg|Jordan
Royal Standard of the Crown Prince of Jordan.svg|Jordan (Kronprins)
Royal Standard of the King of Cambodia.svg|Kambodsja
Standard of the Emir of Kuwait (80s).svg|Kuwait
Royal Standard of Lesotho.svg|Lesotho
Standard of the Prince of Liechtenstein.svg|Liechtenstein
Standard of the Grand Duke of Luxembourg.svg|Luxembourg
Flag of the Supreme Head of Malaysia.svg|Malaysia
Personal standard of Prince Alberto II of Monaco.svg|Monaco
Royal standard of Morocco.svg|Marokko
Royal Standard of the Netherlands.svg|Nederlandene
Royal Standard of Oman.svg|Oman
Royal Standard of Saudi Arabia.svg|Saudi-Arabia 
Royal Standard of the Crown Prince of Saudi Arabia.svg|Saudi-Arabia (Kronprins) 
Estandarte Real de España.svg|Spania
Estandarte de Leonor Princesa de Asturias.svg|Spania (Kronprinsesse)
Royal standard of the United Kingdom.svg|Storbritannia
Royal Standard of the United Kingdom in Scotland.svg|Storbritannia (i Skottland)
Prince of Wales Standard.svg|Storbritannia (Kronprins som Prince of Wales)
Personal Banner of the Duke of Rothesay.svg|Storbritannia (Kronprins som Hertug av Rothesay)
Royal standard of Sweden.svg|Sverige
Royal standard used by other members of the Royal House of Sweden.svg|Sverige (Kronprinsesse)
Royal_Standard_of_Swaziland.svg|Swaziland
King's Standard of Thailand.svg|Thailand
Crown Prince's Standard of Thailand.svg|Thailand (Kronprins)
Royal Standard of Tonga.svg|Tonga


## Se også

* Kommandoflagg
* Storbritannias kongelige flagg

## Eksterne lenker
*Flags of the World – Norwegian Royal Standard